Keskustelu:Janne Länsipuro

message: Kunnanvaltuutettu ja Vihreiden varapuheenjohtaja, käsittääkseni yleisen linjan mukaan nämä ei vielä pelkästään riitä artikkeliin? --Harriv (keskustelu) 23. lokakuuta 2012 kello 22.39 (EEST)
replies: text: Äänestyksessä Wikipedia:Poistettavat sivut/Ville Niinistö, joka taitaakin olla ainoa poistoäänestys, jossa on käsitelty eduskuntapuolueen varapuheenjohtajan merkittävyyttä, juuri nuo riittivät säilytykseen (tuossa vaiheessa Niinistö ei ollut muuta kuin puolueensa varapuheenjohtaja ja Turun kaupunginvaltuutettu, kansanedustajuus tuli vasta reilu vuosi myöhemmin). Tuosta äänestyksestä on toki ehtinyt vierähtää jo pitkä aika, lähes seitsemän vuotta, joten eihän sitä tiedä, onko sittemmin suurelta osin uusiutunut käyttäjäkunta nyttemmin toista mieltä. Itse kuitenkin pidän vakiintuneiden eduskuntapuolueiden puoluejohtoon nousseita yhä wikimerkittävinä. Joitain puolueiden varapuheenjohtajista kertovia artikkeleita on tullut myös aloitettua, muun muassa Christel Raunio, josta käytiin viime vuonna merkittävyyskeskustelu. --Nironen (keskustelu) 24. lokakuuta 2012 kello 06.42 (EEST)
replies: text: : Tuota Niinistön poistoäänestystä minäkin muistelin. Siitä on jo monta vuotta aikaa, mutta käsittääkseni merkittävyyskynnykset ovat vain madaltuneet. Reilu vuosi sitten käytyä Raunion merkittävyyskeskustelua voidaan pitää päivitettynä linjana eli edelleen eduskuntapuolueiden varapuheenjohtajat ovat merkittäviä. Jos Länsipuron artikkeli poistetaan, menee poistoon myös moni muu. --Elena (keskustelu) 25. lokakuuta 2012 kello 22.47 (EEST)
Eduskuntapuolueiden varapuheenjohtajat ovat merkittäviä. Eikö tämä nyt ole ihan selvää? --Elena (keskustelu) 23. lokakuuta 2012 kello 23.01 (EEST)

text: Ei ainakaan yksiselitteisesti, ellei ole myös kansanedustaja. Suuntaviivoissa on mainittu vain puheenjohtajat ja ainoa varapuheenjohtaja on vuosien takaa ja hieman "paremmilla" meriiteillä. --Harriv (keskustelu) 24. lokakuuta 2012 kello 10.11 (EEST)
replies: text: : Varapuheenjohtajat ovat kyllä aika näkymättömiä hahmoja, jopa oman puolueensa sisällä. Aika pienistä puroista Länsipuron merkittävyys koostuu ja itse kallistun epämerkittävyyden puolelle. --Erantala (keskustelu) 24. lokakuuta 2012 kello 12.27 (EEST)
Merkittävä: Eduskuntapuolueiden varapuheenjohtaja. Lisäksi luonnollisesti (koska siihen asemaan ei pääse ilman jotain meriittiä) puolueen muita toimielimiä ja valtuutettu. Näitä henkilöartikkeleita kannattaisi säästää - ainakin kun rakenne ja perustiedot ovat asiallisia - ihan senkin takia, että niitä voi jatkaa kun vuosia kuluu ja henkilöstä tulee lisää kerrottavaa. Se antaa W:n artikkelikannalle vakavuutta vastapainona sille, että henkilöartikkelit kirjoitettaisiin vain kullakin hetkellä julkisuuteen nousseista henkilöistä sen hetkisten tietolähteiden antaman kuvan perusteella.--Ville E. (keskustelu) 25. lokakuuta 2012 kello 03.14 (EEST)

text: Kävin läpi muita politiikkoartikkeleiden poistojuttuja. Suurin osa vuosilta 2007-2008. Näyttää siltä, että eduskuntapuolueen painoarvoa pidetään suurempana kuin muiden rekisteröityjen puolueiden - ei täysin yksimielisesti, mutta tätä argumenttia ei ole kumottukaan, vaan viitattu mekaanisesti ohjeen rp-ohjeeseen. Lisäsin poisto-ohjeeseen tätä koskevan virkkeen. Pahoittelen, että tällaisen muutoksen teen kesken tämän sivun merkittävyyskeskustelun, mutta en sitä kumminkaan muistaisi ja yhtä tarkkaan kirjoittaisi viikkojen kuluttua. --Ville E. (keskustelu) 25. lokakuuta 2012 kello 03.14 (EEST)
replies: text: :Tuon virkkeen muotoilua voisi ehkä katsoa, eli onko vai eikö vielä "muita johtotehtäviä" kuin varapuheenjohtaja?--Urjanhai (keskustelu) 25. lokakuuta 2012 kello 12.18 (EEST)
replies: text: ::Kokonaisuudella "muita johtotehtäviä" ajattelin, että varapuheenjohtajien lisäksi puoluesihteerit ja ehkä puoluevaltuuskuntien puheenjohtajat voisivat olla merkittäviä. Oikeasti se riippuu puolueen toimielinten suhteesta toisiinsa. Ja varsinkin, jos olisi tarkoitus tehdä sääntöä, joka pätee muihinkin kuin suomalaisiin puolueisiin, niin antaisin vapautta sille, mitkä ovat muut merkittävät johtotehtävät. Esim. Iso-Britannian osalta varjohallituksen jäsenyydet nostavat painoarvoa ja eri maita johtavissa kommunistisissa puolueissa on ollut puoluesihteeristön päällikkötehtäviä, jotka ovat menneet varapuheenjohtajuuksien ja jopa puheenjohtajuuden ohi. - Korostanpahan vielä sitäkin, että ohjevirkkeessä on tarkoituksella, että "kulloinkin" eduskunnassa olevat puolueet. Esim. SKP oli joskus sellainen, nyt ei, joten vuosien 1975 ja 2012 johtotehtäviä pitää arvioida eri painoarvolla. Ja sanottakoon vielä, että Suomen puoluelain tyyppistä rekisteröity puolue -systeemiä on käytössä joissain maissa, mutta ei niin kattavasti, että poliitikkoja voisi valikoida tietosanakirjaan pelkästään sen perusteella.--Ville E. (keskustelu) 25. lokakuuta 2012 kello 21.29 (EEST)
replies: text: ::: Alkaa haiskahtaa poistoäänestykseltä.. --Erantala (keskustelu) 25. lokakuuta 2012 kello 22.25 (EEST)
Keskustele näyttää jääneen keskusteluksi asemasta, mutta ei lähteet ovat jääneet vähemmälle. Merkittävyyden määritelmä ne yhä kuitenkin jostain syystä sisältää (eikä mainitse halaistua sanaa titteleistä). --Harriv (keskustelu) 25. lokakuuta 2012 kello 22.53 (EEST)

text: Kuitenkin saman ohjeiston rinnakkaistodellisuus englanninkielinen Wikipedia määrittelee poliitikkojen merkittävyyden erityisesti asemien (office) kautta: en:Wikipedia:Notability people ja siellä Politicians. Tämä on mielestäni ihan järkevä tapa.  --Ville E. (keskustelu) 26. lokakuuta 2012 kello 21.36 (EEST)

text: Lisäsin jonkin verran lähteitä. Hesarista ja Loviisan Sanomista olisi näiden lisättyjen lisäksi löytynyt myös lukuisia juttuja, joissa Länsipuro kommentoi poliittisia asiakysymyksiä Vihreiden edustajana. --Elena (keskustelu) 26. lokakuuta 2012 kello 14.23 (EEST)
thread_title: Merkittävyys